L 93/84
SK
Úradný vestník Európskej únie
31.3.2023
VYKONÁVACIE NARIADENIE KOMISIE (EÚ) 2023/711 z 30. marca 2023, ktorým sa prijíma žiadosť o udelenie statusu nového vyvážajúceho výrobcu, pokiaľ ide o konečné antidumpingové opatrenia uložené na dovoz keramického stolového a kuchynského riadu s pôvodom v Čínskej ľudovej republike, a mení vykonávacie nariadenie (EÚ) 2019/1198
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), so zreteľom na vykonávacie nariadenie Komisie (EÚ) 2019/1198 z 12. júla 2019, ktorým sa ukladá konečné antidumpingové clo na dovoz keramického stolového a kuchynského riadu s pôvodom v Čínskej ľudovej republike (2), a najmä na jeho článok 2, keďže:
A. PLATNÉ OPATRENIA
(1)
Rada 13. mája 2013 uložila vykonávacím nariadením (EÚ) č. 412/2013 (3) (ďalej len „pôvodné nariadenie“) konečné antidumpingové clo na dovoz keramického stolového a kuchynského riadu s pôvodom v Čínskej ľudovej republike (ďalej len „dotknutý výrobok“) do Únie.
(2)
V nadväznosti na revízne prešetrovanie pred uplynutím platnosti podľa článku 11 ods.
2 nariadenia (EÚ) 2016/1036 (ďalej len „základné nariadenie“) Komisia 12. júla 2019 vykonávacím nariadením (EÚ) 2019/1198 predĺžila platnosť opatrení pôvodného nariadenia o ďalších päť rokov.
(3)
V nadväznosti na prešetrovanie obchádzania podľa článku 13 ods.
3 základného nariadenia Komisia 28. novembra 2019 vykonávacím nariadením Komisie (EÚ) 2019/2131 (4) zmenila vykonávacie nariadenie (EÚ) 2019/1198.
(4)
V pôvodnom prešetrovaní sa v súlade s článkom 17 nariadenia (EÚ) 2016/1036 na prešetrenie vyvážajúcich výrobcov v Čínskej ľudovej republike (ďalej len „ČĽR“) uplatnil výber vzorky.
(5)
Komisia uložila na dovoz keramického stolového a kuchynského riadu v prípade vyvážajúcich výrobcov z ČĽR zaradených do vzorky individuálne antidumpingové colné sadzby v rozmedzí od 13,1 % do 18,3 %.
V prípade spolupracujúcich vyvážajúcich výrobcov, ktorí neboli zaradení do vzorky, bola uložená colná sadzba vo výške 17,9 %.
Zoznam spolupracujúcich vyvážajúcich výrobcov nezaradených do vzorky sa uvádza v prílohe I k vykonávaciemu nariadeniu (EÚ) 2019/1198 zmenenom vykonávacím nariadením (EÚ) 2019/2131.
Na keramický stolový a kuchynský riad od spoločností z ČĽR, ktoré sa buď neprihlásili, alebo nespolupracovali pri prešetrovaní, bola ďalej uložená colná sadzba pre celú krajinu vo výške 36,1 %.
(1) Ú. v.
EÚ L 176, 30.6.2016, s. 21. (2) Ú. v.
EÚ L 189, 15.7.2019, s. 8.
(3) Vykonávacie nariadenie Rady (EÚ) č. 412/2013 z 13. mája 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v.
EÚ L 131, 15.5.2013, s. 1).
(4) Vykonávacie nariadenie Komisie (EÚ) 2019/2131 z 28. novembra 2019, ktorým sa mení vykonávacie nariadenie (EÚ) 2019/1198, ktorým sa po revíznom prešetrovaní pred uplynutím platnosti podľa článku 11 ods.
2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz keramického stolového a kuchynského riadu s pôvodom v Čínskej ľudovej republike (Ú. v.
EÚ L 321, 12.12.2019, s. 139).